1939 йылдың 15 авгусында Глушко СССР Эске Эштәр Халыҡ Комиссариаты ҡарамағындағы Махсус кәңәшмә тарафынан РСФСР Енәйәт кодексының 58-7 һәм 58-11 статьялары буйынса 8 йылға холоҡ төҙәтеү-хеҙмәт лагерында төрмәгә ябыла, һуңынан техник бюроға эшкә ҡалдырыла. 1940 йылға тиклем ул СССР Авиация сәнәғәте Халыҡ Комиссариатының 82-се Тушин авиамоторҙар эшләү заводы эргәһендәге Эске эштәр Халыҡ Комиссариаты 4-се махсус бүлегенең («шарашка» тип йөрөтөлгән) конструкторҙар төркөмөндә эшләй. Бында ул башта тиҙ йөрөүсе глиссирлаусы диңгеҙ торпедаһы двигателен хәрәкәткә килтереү өсөн ГГ-3 газ генераторын, һуңынан ике моторлы «С-100» самолёт-истребителенең манёвр менән үтеү өсөн тәғәйенләнгән ярҙамсы ҡулайлама проектын уйлап таба.